पूर्व अर्थसचिव रामेश्वर खनालको भाषामा यो बजेट सन्तुलित र चलाखीपूर्ण ढंगले ल्याइएको बजेट हो । नेपालीे बजेटको सन्दर्भमा सबैभन्दा ठूलो समस्या खर्च नहुनु हो । अहिलेसम्मको परम्परामा पहिलो छ महिनासम्म १५ प्रतिशत र त्यसपछि आर्थिक वर्षको अन्त्यमा पचास प्रतिशत मात्र खर्च हुने अवस्था छ । बजेटको आकार बढाउने, नारा थोपर्ने र अन्त्यमा गएर खर्च नहुने विगतको प्रवृत्ति करिब अन्त्य गरेको यो वर्षको बजेट पूरै खर्च हुने विश्वास पनि खनालको छ । यसरी हेर्दा यो बजेट नारामा आधारित हैन र लोकप्रियताका लागि ल्याइएको पनि हैन । तर, संविधानको प्रस्तावना र कम्युनिष्ट पार्टीको घोषणापत्र अनुसार तत्काललाई अलोकप्रिय लागे पनि यो बजेट समाजवाद उन्मुख रहेको भन्न सकिन्छ ।
